CELEX: 22009D0031
Language: hr
Date: 2009-03-17 00:00:00
Title: Odluka Zajedničkog odbora EGP-a br. 31/2009 od 17. ožujka 2009. o izmjeni Priloga XI. (Telekomunikacijske usluge) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               215
            
         22009D0031
   
               L 130/25
            
            
               SLUŽBENI LIST EUROPSKE UNIJE
            
            
               17.03.2009.
            
         
      ODLUKA ZAJEDNIČKOG ODBORA EGP-a
   br. 31/2009
   od 17. ožujka 2009.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XI. Sporazumu je izmijenjen Odlukom Zajedničkog odbora EGP-a br. 115/2008 od 7. studenoga 2008. (1).
            
         
               (2)
            
            
               Odluka Komisije 2008/294/EZ od 7. travnja 2008. o usklađenim uvjetima uporabe spektra za izvođenje usluga mobilne komunikacije u zrakoplovima (MCA usluge) unutar Zajednice (2) treba se unijeti u Sporazum,
            
         ODLUČIO JE:
   Članak 1.
   Iza točke 5czb. (Odluka Komisije 2007/344/EZ) Priloga XI. Sporazumu umeće se sljedeća točka:
   
               „5czc.
            
            
               
                  32008 D 0294: Odluka Komisije 2008/294/EZ od 7. travnja 2008. o usklađenim uvjetima uporabe spektra za izvođenje usluga mobilne komunikacije u zrakoplovima (MCA usluge) unutar Zajednice (SL L 98, 10.4.2008., str. 19.).”.
            
         Članak 2.
   Tekst Odluke 2008/294/EZ na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 18. ožujka 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 17. ožujka 2009.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 339, 18.12.2008., str. 105.
   
      (2)  SL L 98, 10.4.2008., str. 19.
   
      (3)  Ustavni zahtjevi nisu navedeni.